pythainlp/thai-wiki-dataset-v3 huggingface dataset:
ไลเออร์ ไลเออร์

เป็นซีรีส์ไลต์โนเวลญี่ปุ่น แนวรักตลก ที่เขียนเนื้อเรื่องโดย Haruki Kuō และวาดภาพโดย konomi เมเดียแฟกทอรีมีการเผยแพร่ซีรีส์นี้ตั้งแต่เดือนเมษายน พ.ศ. 2562 ภายใต้สำนักพิมพ์ MF Bunko J มังงะได้รับการดัดแปลงที่วาดภาพโดย Wan Shibata ได้รับการตีพิมพ์ในนิตยสาร Monthly Comic Alive ของเมเดียแฟกทอรี ตั้งแต่เดือนสิงหาคม พ.ศ. 2562 ได้รับการดัดแปลงเป็นซีรีส์อนิเมะโทรทัศน์โดยสตูดิโอ กีกทอยส์ ออกอากาศตั้งแต่เดือนกรกฎาคม พ.ศ. 2566
== ตัวละคร ==
== สื่อ ==
=== ไลต์โนเวล ===
ไลต์โนเวลไลเออร์ ไลเออร์ เขียนโดย Haruki Kuō และวาดภาพโดย konomi เมเดียแฟกทอรีเผยแพร่ซีรีส์นี้ภายใต้สำนักพิมพ์ MF Bunko J ส่วนลิขสิทธิ์ในประเทศไทยนั้นเป็นของสำนักพิมพ์ฟีนิกซ์
== อ้างอิง ==
== แหล่งข้อมูลอื่น ==
อนิเมะ ไลเออร์ ไลเออร์ ที่อนิ-วัน ไทยแลนด์
อนิเมะ ไลเออร์ ไลเออร์ ที่อนิ-วัน เอเชีย
อนิเมะ ไลเออร์ ไลเออร์ ที่ปีลีปีลี
ไลต์โนเวล
มังงะชุด
การ์ตูนญี่ปุ่นแนวเซเน็ง
มังงะที่ตีพิมพ์ในปี พ.ศ. 2562
นิยายญี่ปุ่นที่ตีพิมพ์ในปี พ.ศ. 2562
กีกทอยส์
การ์ตูนญี่ปุ่นแนวสุขนาฏกรรมจินตนิยม
ฟีนิกซ์ (สำนักพิมพ์)
ฟานฮั่นเหอฉือจ่างจงจู

ฟานฮั่นเหอฉือจ่างจงจู (ตังกุต: ; c=番漢合時掌中珠|p=Fān-Hàn Héshí Zhǎngzhōngzhū; Pearl in the Palm|italic=yes) เป็นอภิธานศัพท์สองภาษาของภาษาจีนและภาษาตังกุต หนังสือฉบับสมบูรณ์เพียงเล่มเดียวที่พิมพ์ด้วยแม่พิมพ์ไม้ในสมัยคริสต์ศตวรรษที่ 12 ถูกค้นพบในเมืองร้างฮาราฮอตอ (ᠬᠠᠷᠠ ᠬᠣᠲᠠ; ตังกุต: ;  c=黑水城) ของอาณาจักรเซี่ยตะวันตก นอกจากนี้หน้าหนึ่งจากสำเนาอีกฉบับของ ฟานฮั่นเหอฉือจ่างจงจู ฉบับพิมพ์รุ่นเดียวกันถูกพบที่กลุ่มถ้ำทางทิศเหนือของถ้ำมั่วเกาในปี พ.ศ. 2532 หนังสือเล่มนี้ถ่ายเสียงของคำในภาษาจีนเป็นอักษรตังกุต และการออกเสียงอักษรตังกุตเป็นอักษรจีน และเป็นแหล่งข้อมูลที่สำคัญมากสำหรับสัทวิทยาเชิงประวัติของภาษาตังกุต และเป็นแหล่งข้อมูลหลักก่อนที่จะมีการเผยแพร่พจนานุกรมภาษาเดียวของภาษาตังกุต
== การค้นพบ ==
ในปี พ.ศ. 2452 นักสำรวจชาวรัสเซีย ปอตร์ คอซลอฟ ( Пётр Кузьми́ч Козло́в) ได้ขุดค้นพบข้อความและสิ่งประดิษฐ์จำนวนหนึ่งในพื้นที่กองธงเอเจน (ᠡᠵᠡᠨ᠎ᠡ ᠬᠣᠰᠢᠭᠤ; s=额济纳旗) ในเขตปกครองตนเองมองโกเลียในของประเทศจีน ซึ่งรวมทั้งหนังสือ ฟานฮั่นเหอฉือจ่างจงจู และได้ส่งกลับไปยังนครเซนต์ปีเตอส์เบิร์ก ประเทศรัสเซีย ที่นั่นอะเลคเซย์ อีวาโนวิช อีวานอฟ (Алексе́й Ива́нович Ивано́в) ศาสตราจารย์แห่งมหาวิทยาลัยเซนต์ปีเตอส์เบิร์ก ผู้ซึ่งตระหนักถึงคุณค่าและเพิ่มชิ้นงานเหล่านั้นเป็นสิ่งสะสมของเขา ปัจจุบันตกเป็นสิ่งสะสมของสถาบันต้นฉบับตัวเขียนแห่งบูรพาทิศของสถาบันวิทยาศาสตร์แห่งรัสเซียในเซนต์ปีเตอส์เบิร์ก
ในปี พ.ศ. 2455 นักวิชาการชาวจีนหลัว เจิ้นอวี้ (t=羅振玉) และอี เฟิ่งเก๋อ (t=伊鳳閣) เข้าพบอีวานอฟ เมื่อได้ศึกษาเกี่ยวกับชิ้นงานที่อีวานอฟครอบครอง และได้รับสิทธิ์เข้าถึงส่วนของหนังสือจำนวนเก้าหน้าซึ่งพวกเขาได้ถ่ายสำเนาไว้เพื่อการศึกษา ในปี พ.ศ. 2465 หลัว เจิ้นอวี้ได้พบกับอีวานอฟอีกครั้งในนครเทียนจิน ในตอนนั้นเองที่เขาสามารถเข้าถึงข้อความฉบับเต็มได้ทั้งหมด และได้สั่งให้หลัว ฝูเฉิง (羅福成) บุตรชายของเขาทำสำเนาฉบับเต็มทั้งหมด
ลุค กวานเตน (Luc Kwanten) นักวิชาการชาวเบลเยียมเดินทางเยือนสหภาพโซเวียตในช่วงปลายคริสต์ทศวรรษ 1970 และสามารถถ่ายภาพของหน้าหนังสือ ฟานฮั่นเหอฉือจ่างจงจู ได้ทั้งเล่ม ต่อมาในปี พ.ศ. 2525 หนังสือเล่มนี้ก็เป็นที่รู้จักแพร่หลายขึ้นเมื่อสำเนาภาพถ่ายได้รับการตีพิมพ์ในสหรัฐ
== เนื้อหาและรูปแบบ ==
หนังสือต้นฉบับประกอบด้วย 37 หน้าซึ่งเป็นภาพพิมพ์แกะไม้เข้าเล่มด้วยการทบกลับไปกลับมา คำนำมีเนื้อหาเหมือนกันทั้งภาษาจีนและภาษาตังกุต จากประโยคที่ว่า "ถ้าคุณไม่เรียนภาษาตังกุต, คุณจะร่วมกับหมู่ชนชาวตังกุตได้อย่างไร; ถ้าคุณไม่เข้าใจภาษาจีน, จะรวมเป็นส่วนหนึ่งกับชาวฮั่นได้อย่างไร" (不學番言，則豈和番人之眾；不會漢語，則豈入漢人之數) หนังสือเล่มนี้มีวัตถุประสงค์เพื่ออำนวยความสะดวกให้ชาวตังกุตและชาวจีนได้เรียนรู้ภาษาของกันและกัน
หนังสือประกอบด้วยคำศัพท์ 414 คำ แบ่งตามพลังทั้งสาม (天地人) ออกเป็นเก้าหมวดได้แก่ เทห์ฟากฟ้า ภาพท้องฟ้า การเปลี่ยนแปลงของท้องฟ้า วัตถุภาคพื้นดิน ภาพแผ่นดิน การใช้ภูมิประเทศ ร่างกายมนุษย์ ขั้นตอนของมนุษย์ เรื่องราวของมนุษย์ โดยมีหมวดหมู่ที่เนื้อหาครอบคลุมมากที่สุดคือ เรื่องราวของมนุษย์ซึ่งคิดเป็นครึ่งหนึ่งของเนื้อหาทั้งหมด
แต่ละรายการประกอบด้วยสี่องค์ประกอบเรียง จากขวาไปซ้าย สัทอักษรภาษาจีนแทนเสียงภาษาตังกุต อักษรตังกุต อักษรจีน และสัทอักษรภาษาตังกุตแทนเสียงภาษาจีน หนังสือเล่มนี้มีความสำคัญในการทำความเข้าใจและตีความภาษาตังกุตที่เป็นภาษาสูญแล้ว
== อ้างอิง ==
== แหล่งข้อมูลอื่น ==
中国大百科全书·番汉合时掌中珠. สารานุกรมประเทศจีน.
ต้นฉบับภาษาตังกุต
พจนานุกรมภาษาจีน
ราชวงศ์เซี่ยตะวันตก
ศาลเจ้าโมริโอกะฮาจิมัง

ศาลเจ้าโมริโอกะฮาจิมัง  เป็นศาลเจ้าชินโตในนครโมริโอกะทางตอนเหนือของประเทศญี่ปุ่น ศาลเจ้านี้เป็นที่รู้จักกันในเรื่องของงานเทศกาลประจำปี โดยจะจัดขึ้นในวันเสาร์ที่สองของเดือนมิถุนายน ซึ่งขึ้นชื่อในเรื่อง ชากุ ชากุ อุมักโกะ การเดินขบวนพาเรดม้าซึ่งได้รับการยอมรับให้เป็นทรัพย์สินทางวัฒนธรรมพื้นบ้านที่จับต้องไม่ได้ในปี 1978 ต่อมาในปี 1996 เสียงกระดิ่งของ ชากุ ชากุ อุมักโกะ ได้รับการคัดเลือกโดยกระทรวงสิ่งแวดล้อมให้เป็นหนึ่งใน 100 ทัศนียภาพเสียงแห่งญี่ปุ่น ศาลเจ้านี้ยังเป็นที่โด่งดังจากการจัดแสดงการยิงธนูบนหลังม้า ยาบุซาเมะ ในวันที่ 15 กันยายน ของทุก ๆ ปี
==ประวัติ==
ศาลเจ้าโมริโอกะฮาจิมังถูกสร้างขึ้นในปี 1062 ช่วงปลายของยุคเฮอัง เมื่อ มินาโมโตะ โนะ โยริโยชิ ได้นำการบุนเรของศาลเจ้าแห่งตระกูลมินาโมโตะที่มีนามว่า ศาลเจ้าอิวาชิมิซุฮาจิมัง ตั้งอยู่ ณ นครเกียวโต โดยนำไปเพื่ออธิษฐานให้มีชัยในการสู้รบกับตระกูลอาเบะระหว่างสงครามเก้าปีเดิม โดยศาลเจ้าโมริโอกะฮาจิมังนี้ แต่เดิมถูกเรียกว่า ศาลเจ้าฮาโตโมริฮาจิมัง (鳩森八幡宮) ต่อมาในปี 1593 ก็ได้ถูกสร้างขึ้นใหม่โดยตระกูลนันบุเพื่อให้เป็นศาลเจ้าอารักษ์ปราสาทโมริโอกะ ภายใต้ระบบการจัดอันดับศาลเจ้าของศาสนาชินโตตั้งแต่ปี 1871 ถึง 1946 ศาลเจ้าโมริโอกะฮาจิมังถูกกำหนดให้เป็น "ศาลเจ้าประจำจังหวัด" อย่างเป็นทางการ โครงสร้างของยุคเอโดะถูกไฟเผาลงตั้งแต่ปี 1884 โดยโครงสร้างปัจจุบันนั้นถูกสร้างขึ้นในปี 2006
==ความเชื่อทางลัทธิชินโต==
ศาลเจ้านี้อุทิศให้กับการเคารพนับถือ ฮาจิมัง หนึ่งในเทพเจ้าของชินโต โดยฮาจิมังได้รับการยอมรับว่าเป็นการผสมเรื่องราวกึ่งตำนานระหว่างจักรพรรดิโอจิง และพระราชมารดาของพระองค์ จักรพรรดินีจิงงู
==อ้างอิง==
==ข้อมูลเพิ่มเติม==
ศาลเจ้าชินโตในประเทศญี่ปุ่น
สิ่งก่อสร้างในจังหวัดอิวาเตะ
ซัฆกัดซอร์

ซัฆกัดซอร์ (Ծաղկաձոր) เป็นเมืองสปาและชุมชนเทศบาลนคร รวมถึงเป็นหนึ่งในเมืองตากอากาศยอดนิยมในประเทศอาร์มีเนีย ตั้งอยู่ทางเหนือของกรุงเยเรวาน ตามสำมะโนปี 2011 เมืองนี้มีประชากร 1,256 คน ลดลงจาก 3,350 คนในสำมะโนปี 1989 และการคาดการณ์ประชากรในปี 2016 เหลือประชากรราว 900 คน
รีสอร์ตสกีซัฆกัดซอร์ตั้งอยู่ไม่ไกลจากตัวเมือง ที่ความสูง 1,750 เมตรจากระดับน้ำทะเล และนับตั้งแต่ทศวรรษ 2010 รีสอร์ตก็ได้รับการปรับปรุงให้ทันสมัย โดยทดแทนสาธารณูปโภคเช่นสกีลิฟต์ของเก่าจากสมัยโซเวียต ปัจจุบันมีสกีลิฟต์อยู่รวมสี่จุด นอกจากนี้ ซัฆกัดซอร์ยังเป็นหนึ่งในสามเมืองของอาร์มีเนียที่มีการอนุญาตให้มีสถานให้บริการการพนันเปิดให้บริการ อีกสองที่คือแจร์มุกและแซวัน
== อ้างอิง ==
เมืองในประเทศอาร์มีเนีย
ชาอัสสัม

ชาอัสสัม (Assum tea) เป็นชาดำที่มือชื่อเสียงจากรัฐอัสสัม ประเทศอินเดีย ผลิตจากต้นชาสายพันธุ์ Camellia sinensis var. assamica ซึ่งมีถิ่นกำเนิดในรัฐอัสสัม ชาอัสสัมส่วนใหญ่ปลูกในพื้นที่มีระดับความสูงจากระดับน้ำทะเลไม่มาก เป็นที่ทราบกันดีว่าชาอัสสัมมีรสชาติเข้ม และชามีสีสว่างสดใส นิยมใช้เป็นส่วนประกอบของชา เช่น ชาอิงลิชเบรกฟาสต์ เป็นต้น
รัฐอัสสัม เป็นพื้นที่มีการปลูกและผลิตชาที่ใหญ่ที่สุดในโลก เนื่องด้วยมีพื้นอันอุดมสมบูรณ์และมีภูมิอากาศร้อนชื้นเหมาะแก่การปลูกชา ส่งผลให้ชามีรสชาติเข้มข้น อันเป็นเอกลักษณ์ที่ทำให้ชาอัสสัมเป็นที่รู้จักจากทั่วทั้งโลก
== อ้างอิง ==
ชาดำ
ชาอินเดีย
ศาลเจ้าอูมิฮาจิมัง

ศาลเจ้าอูมิฮาจิมัง  เป็นศาลเจ้าชินโต ตั้งอยู่ที่เมืองอูมิ จังหวัดฟูกูโอกะ ประเทศญีปุ่น ศาลเจ้านี้สร้างอุทิศให้แก่ จักรพรรดิโอจิง จักรพรรดินีจิงงู เจ้าหญิงทามาโยริ สุมิโยชิซันจิน และอิซานางิ ในระบบการจัดอันดับศาลเจ้าชินโตสมัยใหม่จัดว่า ศาลเจ้านี้ในอดีตเป็น "ศาลเจ้าประจำจังหวัด" (県社, kensha)
== ประวัติ ==
ศาลเจ้านี้ถูกยกย่องว่าเป็นสถานที่ในตำนานที่จักรพรรดินีจิงงูได้ประสูติทารกผู้จะกลายเป็นจักรพรรดิโอจิงในอนาคต รวมถึงยังเป็นสถานที่ที่ถูกแวะเวียนโดยผู้ที่มาขอให้ลูกเกิดมาอย่างปลอดภัยและสามารถเลี้ยงดูบุตรได้อย่างราบรื่น
== สมบัติทางธรรมชาติ ==
มีต้นไม้จำพวกการบูรขนาดใหญ่กระจุกกันเป็นหย่อม ๆ โดยมีชื่อเรียกพื้นที่นั้นว่า ป่าคาดะ  (รวมถึงต้นการบูรเก่าแก่สองต้นที่ถือว่าเป็นสมบัติทางธรรมชาติมีชื่อว่า "ป่ายูฟูตะ" และ "ป่าคินูกาเกะ")
== ภาพ ==
== อ้างอิง ==
== ข้อมูลเพิ่มเติม ==
เว็บไซต์ทางการ 
ศาลเจ้าชินโตในประเทศญี่ปุ่น
เมห์วิช ฮายัต

เมห์วิช ฮายัต (Mehwish Hayat; เกิด 6 มกราคม พ.ศ. 2531) เป็นนักแสดงหญิงชาวปากีสถาน ซึ่งส่วนใหญ่ทำงานในภาพยนตร์ภาษาอูรดูและอดีตนักแสดงโทรทัศน์ เธอเปิดตัวในภาพยนตร์คอเมดีเรื่อง จาวานี ฟีร์ นาฮี อานี (2015) และต่อมาก็แสดงเรื่อง แอคเตอร์อินลอว์ (2016) ฮายาตแสดงในคอมเมดี้เรื่อง ปัญจาบ นาฮี จางกี (2017), โหลดเวดดิ้ง (2018) และ ลอนดอนนาฮี จางกา (2022) ซึ่งทั้งหมดนี้เป็นหนึ่งในภาพยนตร์ปากีสถานที่ทำรายได้สูงสุด
ซีรีส์โรแมนติกดราม่าปี ค.ศ. 2012 เรื่อง มีเรย์ คาทิล มีเรย์ ดิลดาร์ เป็นจุดเปลี่ยนที่สำคัญในอาชีพการงานของฮายัต โดยทำให้เธอได้รับคำชมและได้รับการเสนอชื่อเข้าชิงรางวัลนักแสดงนำหญิงยอดเยี่ยมจากลักซ์สไตล์อวอร์ด ต่อมาเธอได้แสดงเป็นหัวหน้าแข็งแกร่งในซีรีส์ที่ได้รับคำชมเชยของคาชิฟเรื่อง คามิเรห์เกย์ (2013) เธอประสบความสำเร็จอีกขั้นด้วยการแสดงในละครโรแมนติกของโมมินา ดูเรด มีสี่เรื่อง ได้แก่ ฟีร์ จัน เป ทัสตัก ( 2554), มิราต-อุล-อูรูส (2555), อิชค์ ไมน์ เทเรย์ (2556), รูบารู (2014) และละครครอบครัวที่ประสบความสำเร็จอย่างสูงของอันจุม ชาซาดเรื่อง กาบฮี กะบี (2013) การปรากฏตัวทางโทรทัศน์ครั้งสุดท้ายของเธอคือละครเศร้าโรแมนติกของนาดีมเบอิกเรื่อง ดิลากิ (2016)
ฮายัตเป็นผู้รับรางวัล ลักซ์สไตล์อวอร์ด และได้รับรางวัลตัมกา-อี-อิมเทียซจากรัฐบาลปากีสถานในปี ค.ศ. 2019
== อ้างอิง ==
== แหล่งข้อมูลอื่น ==
 นักแสดงชาวปากีสถาน
ศาลเจ้าฮานาโซโนะ

ศาลเจ้าฮานาโซโนะ  เป็นศาลเจ้าชินโตในเขตชินจูกุ โตเกียว ประเทศญี่ปุ่น ศาลเจ้านี้ถูกก่อสร้างขึ้นในช่วงกลางของคริสต์ศตวรรษที่ 17 ศาลเจ้าฮานาโซโนะตั้งอยู่ ณ ใจกลางของเขตชินจูกุ เป็นศาลเจ้าที่มีโครงสร้างขนาดเล็กและกะทัดรัด อ้างอิงจากโฟเดอร์ส (Fodor's) ศาลเจ้านี้เป็นหนึ่งในศาลเจ้าที่เก่าแก่ที่สุดในญี่ปุ่น สร้างขึ้นในยุคเอโดะโดยตระกูลฮานาโซโนะ ศาลเจ้าอินารินี้ (ศาลเจ้าที่ศรัทธาในเทพอินาริ เทพแห่งความอุดมสมบูรณ์และความสำเร็จทางโลก) มักเป็นสถานที่ที่นักธุรกิจมาขอพรให้กิจการประสบความสำเร็จ
==ประวัติ==
ศาลเจ้าฮานาโซโนะนั้น เริ่มแรกถูกสร้างขึ้นตั้งแต่ก่อนยุคเอโดะ อยู่ทางใต้ไปประมาณ 250 เมตรเทียบกับที่ตั้งปัจจุบัน ต่อมาในยุคคันเอ ศาลเจ้าถูกย้ายไปที่สวนของตระกูลโอวาริโทกูงาวะที่ที่เคยเป็นสวนดอกไม้อันอุดมสมบูรณ์ โดยย้ายมาเพื่อสร้างเป็นสถานที่พักผ่อนสำหรับข้าราชบริพารของโชกุน ก่อนหน้ายุคเมจิ วัดย่อย ๆ ของนิกายชิงงง ได้ถูกประดิษฐานโดยศาลเจ้าชินโตของฮานาโซโนะ และมีพระอุปัชฌาย์คอยดูแลทั้งสองแห่ง ต่อมาในช่วงการฟื้นฟูเมจิ ประมาณเดือนมีนาคม ค.ศ. 1868 วัตถุสำหรับบูชาทางพุทธศาสนาถูกกำจัดออกไปจากศาลเจ้าฮานาโซโนะ หลงเหลือไว้เพียงศาลเจ้าชินโตเท่านั้น ในขณะนั้น ศาลเจ้ามีชื่อเรียกอย่างง่าย ๆ ว่า "ศาลเจ้าอินาริประจำเมือง" เนื่องจากข้อผิดพลาดในการยื่นเอกสารให้กับทางการ โดยชื่อปัจจุบันถูกใช้มาตั้งแต่ปี 1965
==งานประจำปี==
1 มกราคม - สวดมนต์ปีใหม่
มกราคม - พิธีฝากแร่ (พิธีกรรมยูโนะฮานะ)
กุมภาพันธ์ - เทศกาลเซ็ตสึบุน
กุมภาพันธ์ - การแข่งขันระดับชาติ การแข่งขันทำโมจิ
กุมภาพันธ์ - เทศกาลม้าสองตัว (เทศกาลนิโนะอุมะ)
เมษายน - เทศกาลดอกไม้ (ฮานะมัตสึริ)
พฤษภาคม - เรไทไซ (เทศกาลประจำปี)
มิถุนายน - มหาชำระคิมหันต์ (นาโกชิ โนะ โอฮาเร)
กรกฎาคม - เทศกาลเปิดภูเขา
สิงหาคม - เทศกาลบง
พฤศจิกายน - เทศกาลชิจิ-โกะ-ซัน
พฤศจิกายน - เทศกาลไก่ (โทริ โนะ อิจิ)
31 ธันวาคม - มหาชำระ (โอฮาไร)
==แกลเลอรี==
ไฟล์:Hanazono-jinja honden.jpeg|ฮนเด็ง
ไฟล์:Geino-Asama-jinja.jpeg|ศาลเจ้าเกโนอาซามะ ศาลเจ้าสำหรับศิลปิน ตั้งอยู่ในศาลเจ้าฮานาโซโนะ
ไฟล์:Hanazono-jinja-torii 02.jpg|ศาลเจ้าอิโตคุอินาริ
ไฟล์:Thousand_lights_of_Cock_Festival_at_Hanazono_Shrine_in_Japan.jpg|เทศกาลไฟพันดวง（2007）
ไฟล์:Shinto worships at Cock Festival of Hanazono Shrine in Japan.jpg|เทศกาลไก่（2007）
ไฟล์:Cock Festival gate of Hanazono Shrine in Japan.jpg|เทศกาลไก่ทางด้านหน้า（2007）
ไฟล์:Cock Festival at Hanazono Shrine in Japan.jpg|คราดตกแต่งในงานเทศกาลไก่（2007）
ไฟล์:Hanazono-jinja-1.jpg|มิโคชิโทเกียว（25 พฤษภาคม 2008）
ไฟล์:Hanazono-jinja-2.jpg|มิโคชิโทเกียว（25 พฤษภาคม 2008）
ไฟล์:Hanazono-jinja-3.jpg|มิโคชิโทเกียว（25 พฤษภาคม 2008）
ไฟล์:Hanazono Shrine 05.jpg|โอมิโคชิของศาลเจ้าฮานาโซโนะ
ไฟล์:Hanazono-jinja Shinjuku fortunes.jpg|โอมิกูจิที่ถูกผูกไว้ที่บันไดศาลเจ้าฮานาโซโนะ ในวันปีใหม่
ไฟล์:Walking the Tori.jpg|เส้นทางที่ถูกจุดไว้ในตอนกลางคืนของศาลเจ้าฮานาโซโนะ
==อ้างอิง==
สิ่งก่อสร้างในเขตชินจูกุ
ศาลเจ้าชินโตในประเทศญี่ปุ่น
ถึงเธอทุกคนที่ผมรัก

ถึงเธอทุกคนที่ผมรัก  เป็นนวนิยายญี่ปุ่นแนววิทยาศาตร์วีรคติ เขียนโดยโยโมจิ โอโตโนะ และตีพิมพ์โดยสำนักพิมพ์ฮายากาวะพับลิชชิงจำหน่ายเมื่อวันที่ 23 มิถุนายน พ.ศ. 2559 ภาพยนตร์อนิเมะดัดแปลงผลิตโดยสตูดิโอบักเก็งเร็กคอร์ด เข้าฉายในประเทศญี่ปุ่นเมื่อวันที่ 7 ตุลาคม พ.ศ. 2565
นิยายเล่มที่สองชื่อเรื่องว่า ถึงผมคนหนึ่งที่รักเธอ  เขียนโดยโยโมจิ โอโตโนะเช่นกัน ตีพิมพ์โดยสำนักพิมพ์ฮายากาวะพับลิชชิงจำหน่ายในวันเดียวกัน  ภาพยนตร์อนิเมะดัดแปลงของถึงผมคนหนึ่งที่รักเธอสร้างโดยสตูดิโอทีเอ็มเอสเอ็นเตอร์เทนเมนต์ เข้าฉายในประเทศญี่ปุ่นเมื่อวันที่ 7 ตุลาคม พ.ศ. 2565 เช่นกัน
นิยาย ถึงเธอทุกคนที่ผมรัก และ ถึงผมคนหนึ่งที่รักเธอ มีลิขสิทธิ์ในประเทศไทยโดยสำนักพิมพ์ฟีนิกซ์ ภาพยนตร์อนิเมะทั้งสองเรื่องจัดจำหน่ายในประเทศไทยโดยบริษัทดรีม เอกซ์เพรส (เดกซ์) ฉายในเทศกาลภาพยนตร์แจมนิเมะเฟสติวัล 2023 เมื่อวันที่ 3 กุมภาพันธ์ พ.ศ. 2566 ภาพยนตร์ ถึงเธอทุกคนที่ผมรัก มีกำหนดฉายรอบปกติในวันที่ 1 มีนาคม พ.ศ. 2566 และภาพยนตร์ ถึงผมคนหนึ่งที่รักเธอ มีกำหนดฉายรอบปกติในวันที่ 9 มีนาคม พ.ศ. 2566
== นักพากย์ ==
=== ถึงเธอทุกคนที่ผมรัก ===
=== ถึงผมคนหนึ่งที่รักเธอ ===
== อ้างอิง ==
== แหล่งข้อมูลอื่น ==
นิยายญี่ปุ่นที่ตีพิมพ์ในปี พ.ศ. 2559
ภาพยนตร์อนิเมะที่ออกฉายในปี พ.ศ. 2565
การ์ตูนญี่ปุ่นแนววีรคติ
การ์ตูนญี่ปุ่นประเภทบันเทิงคดีแนววิทยาศาสตร์
ทีเอ็มเอสเอ็นเตอร์เทนเมนต์
ฟีนิกซ์ (สำนักพิมพ์)
ศาลเจ้าฟูตามิโอกิตามะ

ศาลเจ้าฟูตามิโอกิตามะ  เป็นศาลเจ้าชินโต ตั้งอยู่บริเวณอ่าวฟูตามิ ส่วนหนึ่งของนครอิเซะ จังหวัดมิเอะ ประเทศญี่ปุ่น ศาลเจ้าแห่งนี้เป็นที่โด่งดังเพราะอยู่ใกล้กับเมโอโตะ อิวะ ซึ่งเป็นหินที่ใช้แทนประตูโทริอิสำหรับให้ผู้ศรัทธาเข้ามาสักการะแด่พระอาทิตย์
==ลักษณะเฉพาะ==
ศาลเจ้านี้อุทิศให้แด่เทพเจ้าชินโต ซารูตาฮิโกะ โอกามิ และสักการะหิน เมโอโตะ อิวะ ซึ่งเป็นสัญลักษณ์แทนเทพเจ้า อิซานางิ และ อิซานามิ เนื่องด้วยความห่างไกลกว่า 700 เมตรจากชายฝั่ง มันจึงเป็นเรื่องปกติที่คู่รักมักจะมาแวะเวียนศาลเจ้าเพื่ออธิษฐานขอแต่งงาน และศาลเจ้านี้ยังเป็นจุดชำระล้างก่อนจะไปเยือนที่ศาลเจ้าอิเซะอีกด้วย โดยผ่านการทำ พิธีฮาราเอะ ผู้แสวงบุญต่าง ๆ ก็มักเข้ามาชำระล้างร่างกายด้วยน้ำจากฟูตามิก่อนไปที่ศาลเจ้าใกล้เคียง
บริเวณรอบ ๆ ศาลเจ้ามักจะมีการวางรูปปั้นรูปกบเอาไว้ โดยมีความเชื่อที่ว่า กบจะนำทั้งผู้คนที่สิ่งของกลับมาให้ ผู้ที่สมหวังในคำปรารถนาก็จะนำรูปปั้นสัตว์ครึ่งบกครึ่งน้ำมาบริจาคให้แก่ศาลเจ้า
==อ้างอิง==
==ข้อมูลเพิ่มเติม==
ศาลเจ้าชินโตในประเทศญี่ปุ่น
รัฐยูดาห์

รัฐยูดาห์ (מְדִינַת יְהוּדָה, Medīnat Yəhuda, State of Judea) เป็น[state|รัฐยิว]ที่มีการเสนอไว้ในเวสต์แบงก์ และได้รับการผลักดันโดยชาวยิวอิสราเอล หลังองค์การปลดปล่อยปาเลสไตน์ (PLO) ประกาศการมีอยู่ของรัฐปาเลสไตน์ในปี 1988 กลุ่มนักเคลื่อนไหวการตั้งรกรากส่วนหนึ่ง (ส่วนใหญ่เป็นพวกนิยมลัทธิคาฮาน) กลัวว่าแรงกดดันนานาชาติจะนำไปสู่การถอนตัวของอิสราเอลออกจากเวสต์แบงก์ และได้หาวิธีที่จะสร้างรัฐออร์ทอดอกซ์สำหรับชาวยิวในเวสต์แบงก์ การจัดตั้งรัฐนี้ประกาศที่โรงแรมแห่งหนึ่งในเยรูซาเลมเมื่อ 27 ธันวาคม 1988 โดยนักลัทธิคาฮาน Michael Ben-Horin ได้รับการประกาศให้เป็นประธานาธิบดีแห่งรัฐยูดาห์นี้ ในเดือนมกราคม 1989 นักเคลื่อนไหวหลายร้อยคนได้พบปะกันและประกาศเจตจำนงในการสร้างรัฐนี้ขึ้นหากอิสราเอลประกาศถอนตัวออกจากเวสต์แบงก์
แนวคิดนี้ถูกนำกลับมาพูดคุยใหม่อีกครั้งหลังแผนการถอนตัวฝ่ายเดียวซึ่งนำไปสู่การบังคับถอนผู้ตั้งรกรากชาวยิวออกจากกาซาโดยกองกำลังป้องกันดินแดนอิสราเอลในปี 2005 ต่อมาในปี 2007 แรบไบ Shalom Dov Wolpo เสนอการจัดตั้งรัฐใหม่ในเวสต์แบงก์ขึ้นในกรณีที่อิสราเอลถอนตัว
==ธงชาติ==
ธงชาติของยูดาห์คล้ายมากกับธงชาติอิสราเอล แสดงสัญลักษณ์สีน้ำเงินบนพื้นหลังขาว และมีแถบแนวตั้งสีน้ำเงินคาบอยู่ โดยตรงกลางเป็นรูปเมนอราห์วิหาร แทนดาราเดวิดแบบในธงอิสราเอล
==อ้างอิง==
==แหล่งข้อมูลอื่น==
การเมืองอิสราเอล
ประเทศที่มีการเสนอ
ประทับตราซีล

ประทับตราซีล (천부인/天符印/Heaven Amulet Seal) เป็นเครื่องราชกกุธภัณฑ์ 3 อย่างของ ประกอบด้วยพระแสงดาบBipahyeongdonggeom (비파형동검/琵琶形銅劍), กระจกDanyujomungyeong (거친무늬거울/多鈕粗文鏡) และระฆังPaldulyeong (팔두령/八頭鈴) เครื่องราชกกุธภัณฑ์ทั้งสามเป็นเครื่องหมายของคุณธรรมหลักสามประการ ได้แก่ ความกล้าหาญ (พระแสงดาบ), ปัญญา (กระจก) และหวัง (ระฆัง).
==อ้างอิง==
== ดูเพิ่ม ==
ซัมกุก ยูซา
อาวุธปรัมปรา
เกอนีเงา

เกอนีเงา (Keningau) เป็นเมืองหลักของอำเภอเกอนีเงา เขตภายใน รัฐซาบะฮ์ ประเทศมาเลเซีย โดยเป็นเมืองที่ใหญ่เป้นอันดับ 5 ของรัฐซาบะฮ์ และเป็นหนึ่งในเมืองที่เก่าแก่ที่สุด เกอนีเงาตั้งอยู่ระหว่างตัมบูนันกับเตอนม เมืองนี้มีประชากรประมาณ 173,130 คน
==ภูมิอากาศ==
เกอนีเงามีสภาพภูมิอากาศแบบป่าดิบชื้น (Af) ซึ่งมีฝนตกชุดทั้งปี
== อ้างอิง ==
== แหล่งข้อมูลอื่น ==
อำเภอเกอนีเงา
เมืองในรัฐซาบะฮ์
ระเบียงพักใจ สายใยผูกพัน

ระเบียงพักใจ สายใยผูกพัน  เป็นซีรีส์มังงะญี่ปุ่นโดยคาโอริ สึรูตานิ เผยแพร่ออนไลน์เป็นรายเดือนทางนิตยสารมังงะรายเดือนออนไลน์ คอมิกนิวไทป์ ตั้งแต่เดือนพฤศจิกายน พ.ศ. 2560 ถึงตุลาคม พ.ศ. 2563 มังงะมีลิขสิทธิ์ในประเทศไทยโดยสำนักพิมพ์ฟีนิกซ์ ภาพยนตร์ไลฟ์แอ็กชันดัดแปลงฉายในประเทศญี่ปุ่นเมื่อวันที่ 17 มิถุนายน พ.ศ. 2565 มีกำหนดฉายในประเทศไทยในเทศกาลภาพยนตร์ญี่ปุ่น 2566 ที่โรงภาพยนตร์เฮ้าส์สามย่านในวันที่ 11 กุมภาพันธ์ พ.ศ. 2566
ระเบียงพักใจ สายใยผูกพัน ชนะเลิศในสาขามังงะหน้าใหม่ในรางวัลเทศกาลศิลปะสื่อญี่ปุ่นครั้งที่ 22 และได้รับการเสนอในรางวัลมังงะไทโชในปี พ.ศ. 2562 และ พ.ศ. 2564
== เนื้อเรื่อง ==
อิจิโนอิ ยูกิ หญิงชราอายุ 75 ปีอาศัยเพียงลำพังหลังการเสียชีวิตของสามี วันหนึ่งไปเจอหนังสือมังงะแนว BL (boys' love) ในร้านหนังสือจึงซื้อมาด้วยความอยากรู้อยากเห็น เป็นที่สนใจของพนักงานร้านหนังสือคนหนึ่งชื่ออุราระ ซายามะ นักเรียนมัธยมปลายอายุ 17 ปีผู้ขี้อายและเป็นฟูจิชิที่ไม่มีเพื่อน เมื่ออิจิโนอิกลับมาซื่อมังงะแนว BL เพิ่ม ทั้งสองจึงได้พัฒนามิตรภาพต่างวัยที่มีอายุห่างกัน 58 ปี
== ตัวละคร ==
รับบทแสดงโดย โนบูโกะ มิยาโมโตะ
รับบทแสดงโดย มานะ อาชิดะ
== อ้างอิง ==
== แหล่งข้อมูลอื่น ==
มังงะที่ตีพิมพ์ในปี พ.ศ. 2560
การ์ตูนญี่ปุ่นแนวเสี้ยวชีวิต
ฟีนิกซ์ (สำนักพิมพ์)
โล่กัปตันอเมริกา

โล่กัปตันอเมริกา เป็นสิ่งสมมติที่ปรากฏในหนังสือการ์ตูนอเมริกันที่จัดพิมพ์โดยมาร์เวลคอมิกส์ เป็นอุปกรณ์หลักในการป้องกันและโจมตีที่ใช้โดยกัปตันอเมริกา และกลายเป็นสัญลักษณ์ของวัฒนธรรมอเมริกัน
ในช่วงหลายปีที่ผ่านมากัปตันอเมริกาใช้โล่ที่มีองค์ประกอบหลายอย่างและรูปแบบที่แตกต่างกัน ฮีตเตอร์ชีลด์โล่ดั้งเดิมของเขา ปรากฏตัวครั้งแรกใน กัปตันอเมริกาคอมิกส์ #1 (มีนาคม ค.ศ. 1941) จัดพิมพ์โดย ไทม์ลีคอมิกส์ ซึ่งเป็นบริษัทเดิมของมาร์เวลในปี ค.ศ. 1940 โล่กลมที่เกี่ยวข้องกับตัวละครนี้ดีที่สุดจะเปิดตัวในฉบับถัดไปในหนังสือชื่อ กัปตันอเมริกาคอมิกส์ #2
== รุ่นจักรวาลภาพยนตร์มาร์เวล ==
โล่ของกัปตันอเมริกาเป็นไอเท็มที่เกิดซ้ำตลอดทั้งแฟรนไชส์จักรวาลภาพยนตร์มาร์เวล เช่นเดียวกับในหนังสือการ์ตูน มันเป็นทรงกลม ค่อนข้างเบา และทำจากโลหะวากันดันที่แทบจะทำลายไม่ได้ ซึ่งก็คือไวเบรเนียม มันถูกสร้างโดย โฮเวิร์ด สตาร์ก และมอบให้กับ สตีฟ โรเจอร์ส ในช่วงสงครามโลกครั้งที่สอง ภายใน MCU โล่ถูกมองว่าเป็นสัญลักษณ์ของความแข็งแกร่งและมรดกของกัปตันอเมริกา
== อ้างอิง ==
จักรวาลภาพยนตร์มาร์เวล
มาร์เวลคอมิกส์
ประเทศแคนาดาในโอลิมปิกฤดูร้อน 2024

ประเทศแคนาดา มีกำหนดการเข้าร่วมการแข่งขันในโอลิมปิกฤดูร้อน 2024 ที่ปารีส, ประเทศฝรั่งเศส ตั้งแต่วันที่ 26 กรกฎาคม ถึง 11 สิงหาคม ค.ศ. 2024 นับตั้งแต่ประเทศแคนาดาเข้าร่วมการแข่งขันราายการนี้ครั้งแรกในโอลิมปิกฤดูร้อน 1900 โดยมีการส่งนักกีฬาแคนาดาเข้าร่วมการแแข่งขันกีฬาโอลิมปิกฤดูร้อนทุกครั้ง ยกเว้นเพียงการแข่งขันโอลิมปิกฤดูร้อน 1980 ที่กรุงมอสโก เนื่องจากประเทศแคนาดาสนับสนุนการคว่ำบาตรที่นำโดยสหรัฐ
ในเดือนพฤษภาคม ค.ศ. 2022 บรูนี ซูริน ผู้ชนะเลิศเหรียญทองในการแข่งขันที่แอตแลนตา 1996 ได้รับการเสนอชื่อให้เป็นหัวหน้าคณะนักกีฬาของประเทศแคนาดา ซูรินได้รับเลือกจากการที่่เขาเป็นผู้ประสบความสำเร็จด้านกีฬา ความใจบุญสุนทาน ทักษะการพูดเพื่อสร้างแรงบันดาลใจ และการเป็นแบบอย่างให้กับนักกีฬารุ่นเยาว์
== นักกีฬา ==
ต่อไปนี้คือรายชื่อจำนวนผู้เข้าแข่งขันที่จะแข่งขันในครั้งนี้
== ยิมนาสติก ==
=== สากล ===
แคนาดาส่งทีมนักยิมนาสติกหญิง 5 คนไปแข่งขันที่ปารีสหลังจากทำคะแนนให้ทีมได้เหรียญทองแดงในทุกรอบในการแข่งขันชิงแชมป์โลก 2022 ที่เมืองลิเวอร์พูล บริเตนใหญ่
หญิง
ทีม
== อ้างอิง ==
แคนาดา
2024
ประเทศคิวบาในโอลิมปิกฤดูร้อน 2024

ประเทศคิวบา มีกำหนดเข้าร่วมการแข่งขันโอลิมปิกฤดูร้อน 2024 ที่ปารีส ประเทศฝรั่งเศส ตั้งแต่วันที่ 26 กรกฎาคมถึง 11 สิงหาคม ค.ศ. 2024 จะเป็นการเข้าร่วมครั้งที่ 22 ของประเทศในโอลิมปิกฤดูร้อน
== นักกีฬา ==
ต่อไปนี้คือรายชื่อจำนวนผู้เข้าแข่งขันในครั้งนี้
== อ้างอิง ==
คิวบา
2024
อี มู-แซ็ง

ลี มูแซง (; เกิด 10 พฤษภาคม พ.ศ. 2523) เป็นนักแสดงชาวเกาหลีใต้ เขามีชื่อเสียงจากบทบาทการแสดงในละครโทรทัศน์เรื่อง หลังภาพแห่งความสุข (2020), เดอะไซเลนท์ซี (2021), เธอร์ตี้ไนน์ (2022) และ คลีนนิ่งอัพ (2022)
== อาชีพ ==
=== ค.ศ. 2020–ปัจจุบัน: ได้รับความนิยมเพิ่มขึ้น ===
ในปี ค.ศ. 2020 อีได้รับความนิยมจากการแสดงในซีรีส์โรแมนติกเมโลดราม่าเรื่อง หลังภาพแห่งความสุข ในปีเดียวกัน เขาได้แสดงในซีรีส์ต้นฉบับของเน็ตฟลิกซ์เรื่อง เดอะไซเลนท์ซี ร่วมกับ แพ ดูนา และ กง ยู
ในปี ค.ศ. 2021 เขาได้แสดงในละครโรแมนติกเรื่อง เธอร์ตี้ไนน์'' ร่วมกับ ซน เย-จิน และ ช็อน มี-โด
== อ้างอิง ==
นักแสดงเกาหลีใต้
บุคคลที่เกิดในปี พ.ศ. 2523
พัก แฮ-จุน

พัก แฮ-จุน (박해준|Park Hae-joon; ชื่อเกิด พัก ซัง-อู; เกิด 14 มิถุนายน พ.ศ. 2519) เป็นนักแสดงชาวเกาหลีใต้ พักได้รับความสนใจเป็นครั้งแรกในฐานะนักแสดงสมทบในซีรีส์โทรทัศน์เรื่อง ดอกเตอร์สเตรนเจอร์ และ มิแซง: อินคอมพลีทไลฟ์ ทั้งคู่เปิดตัวในปี ค.ศ. 2014 ซึ่งทำให้เขาได้รับเลือกให้แสดงนำเป็นครั้งแรกในภาพยนตร์เรื่อง โฟธเพลซ ของ ช็อง จี-อู (2015) เขาได้รับการยอมรับอย่างกว้างขวางจากการแสดงละครเรื่อง หลังภาพแห่งความสุข (2020)
== ผลงานการแสดง ==
===ละครโทรทัศน์===
== อ้างอิง ==
== แหล่งข้อมูลอื่น ==
นักแสดงเกาหลีใต้
บุคคลที่เกิดในปี พ.ศ. 2519
คิม ย็อง-มิน

คิม ย็อง-มิน (김영민|Kim Young-min) เป็นนักแสดงชาวเกาหลีใต้ เขามีชื่อเสียงจากบทบาทการแสดงในซีรีส์โทรทัศน์เรื่อง มายซิสเตอร์ (2018), ปักหมุดรักฉุกเฉิน (2019), หลังภาพแห่งความสุข (พ.ศ. 2563) และ อัยการทหารโดเบอร์แมน (พ.ศ. 2565)
== ผลงานการแสดง ==
=== ละครโทรทัศน์ ===
== อ้างอิง ==
== แหล่งข้อมูลอื่น ==
นักแสดงเกาหลีใต้
บุคคลที่เกิดในปี พ.ศ. 2514
อี ฮัก-จู

อี ฮัก-จู (이학주|Lee Hak-joo; เกิด 9 มกราคม พ.ศ. 2532) เป็นนักแสดงชาวเกาหลีใต้ เขามีชื่อเสียงจากบทบาทการแสดงในซีรีส์โทรทัศน์เรือ่ง หลังภาพแห่งความสุข (2020) และ มายเนม (2021)
== ผลงานการแสดง ==
=== เว็บซีรีส์ ===
== อ้างอิง ==
== แหล่งข้อมูลอื่น ==
นักแสดงเกาหลีใต้
บุคคลที่เกิดในปี พ.ศ. 2532
เมื่อคุณเกมเมอร์เผลอใจเป็นทาสแมว

เมื่อคุณเกมเมอร์เผลอใจเป็นทาสแมว  เป็นซีรีส์มังงะญี่ปุ่น เขียนเรื่องและวาดภาพโดยวาตารุ นาดาตานิ ตีพิมพ์ในนิตยสารโชเน็งซันเดย์เอส นิตยสารมังงะแนวโชเน็งของสำนักพิพม์โชงากูกังตั้งแต่เดือนพฤศจิกายน พ.ศ. 2561 ถึงมกราคม พ.ศ. 2565 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
== การตีพิมพ์ ==
เมื่อคุณเกมเมอร์เผลอใจเป็นทาสแมว เขียนเรื่องและวาดภาพโดยวาตารุ นาดาตานิ ตีพิมพ์ในนิตยสารโชเน็งซันเดย์เอส นิตยสารมังงะแนวโชเน็งของสำนักพิพม์โชงากูกังตั้งแต่วันที่ 24 พฤศจิกายน พ.ศ. 2561 ถึงวันที่ 25 มกราคม พ.ศ. 2565 สำนักพิมพ์โชงากูกังรวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 8 เล่ม วางจำหน่ายตั้งแต่วันที่ 17 พฤษภาคม พ.ศ. 2562 ถึง 18 เมษายน พ.ศ. 2565
วันที่ 14 ตุลาคม พ.ศ. 2564  สำนักพิมพ์สยามอินเตอร์คอมิกส์ประกาศลิขสิทธิ์มังงะเมื่อคุณเกมเมอร์เผลอใจเป็นทาสแมวในประเทศไทย เริ่มวางจำหน่ายเมื่อวันที่ 1 พฤศจิกายน พ.ศ. 2564
=== หนังสือมังงะรวมเล่ม ===
== การตอบรับ ==
ในปี พ.ศ. 2565 ซีรีส์มังงะได้รับการเสนอชื่อในรางวัลฮาร์เวย์ในสาขามังงะยอดเยี่ยม
== อ้างอิง ==
== แหล่งข้อมูลอื่น ==
เว็บไซต์ทางการที่ Sunday Web Every 
มังงะที่ตีพิมพ์ในปี พ.ศ. 2561
การ์ตูนญี่ปุ่นแนวสุขนาฏกรรม
การ์ตูนญี่ปุ่นแนวเสี้ยวชีวิต
การ์ตูนญี่ปุ่นแนวโชเน็ง
มังงะของสำนักพิมพ์โชงากูกัง
การ์ตูนช่องเกี่ยวกับแมว
บรูซ แคมป์เบล

บรูซ ลอร์น แคมป์เบลล์ (Bruce Lorne Campbell; เกิด 22 มิถุนายน พ.ศ. 2501) เป็นนักแสดงและผู้กำกับชาวอเมริกัน เขามีชื่อเสียงจากการแสดงเป็น แอช วิลเลียมส์ ในแฟรนไชส์ อีวิลเดด ของ แซม ไรมี โดยเริ่มจากภาพยนตร์สั้นปี ค.ศ. 1978 เรื่อง วิธทินเดอะวูดส์ เขาได้แสดงในภาพยนตร์ลัทธิทุนต่ำหลายเรื่อง เช่น ไครมืเวฟ (1985), มานิแอคคอป (1988), ซันดาวน์: เดอะแวมไพร์อินรีทรีท (1989) และ บับบา โฮ-เทป (2002)
แคมป์เบลล์มีบทบาทนำทางโทรทัศน์ในเรื่อง การผจญภัยของบริสโก เคาน์ตี้ จูเนียร์ (2536-2537) และ แจ็กออฟออลเทรด (2000) และบทบาทประจำเป็น ออโต้ไลคัส, คิงออฟธีฟ ในเรื่อง เฮอร์คิวลิส: เดอะเลเจนดารีเจอร์นีย์ และ ซีนา: วอริเออร์ปรินเซส (1995–1999) เขาแสดงเป็น แซม แอ็กซ์ ในซีรีส์ของ ยูเอสเอเน็ตเวิร์กเรื่อง เบิร์นโนทิซ (2007–2013) และกลับมารับบทเป็น แอช วิลเลียมส์ ในซีรีส์ของสตาร์ซเรื่อง แอชเวอร์ซํสอีวิลเดด (2015–2018)
แคมป์เบลล์เริ่มต้นอาชีพผู้กำกับของเขาด้วยเรื่อง ฟานาไลซิส (2002) และ เอคอมมิวนิตี้สปีคส์ (2004) จากนั้นมีผลงานภาพยนตร์ตลกสยองขวัญเรื่อง แมนวิทเดอะสครีมมิงเบรน (2005) และ มายเนมอิสบรูซ (2007) ซึ่งเรื่องหลังเป็นการสวมรอยเป็นอาชีพของเขา เขายังแสดงเป็นพ่อในเรื่อง ดิเอสคอร์ท (2015)
== อ้างอิง ==
== แหล่งข้อมูลอื่น==
Salon Interviews Bruce Campbell
"Not My Job" Bruce Campbell appears on Wait Wait... Don't Tell Me!
นักแสดงอเมริกัน
บุคคลที่เกิดในปี พ.ศ. 2501